
РЕШЕНИЕ

№ 32/19.02.2008г.

ПРОТОКОЛ №5 /19.02.2008г.

ОТНОСНО: Утвърждаване на начална тръжна цена, тръжни условия, тръжна документация и комисия за продажба на имот – частна общинска собственост



На основание чл.21, ал.1, т.8 от Закона за местното самоуправление и местаната администрация, чл. 35, ал. 1 от Закона за общинската собственост, чл.24, ал. 1 и ал. 3 и чл. 49, ал. 2 от Наредбата за реда за придобиване, управление и разпореждане с общинско имущество и конкретните правомощия на кмета на общината в община Елена, Общински съвет Елена 


РЕШИ:

1. Обявява присъствен търг с тайно наддаване за продажба на недвижим имот – частна общинска собственост, актуван с АОС 492/27.09.2007г., представляващ застроен ПИ № 04460.202.33, с площ от 1522 кв. м., заедно с построената в него сграда № 04460.202.33.1, със ЗП - 409 кв.м., находящ се в с. Блъсковци, община Елена, при граници на имота: ниско застрояване, ниско застрояване, соб. на Елиза Саркис Багдасарян, път;
2. Утвърждава начална тръжна цена на имота от 31 200 лв. /тридесет и една хиляди и двеста лева/, в т.ч. терен 14 900 лв. /четиринадесет хиляди и деветстотин лева/, като върху достигната цена на имота се начислява ДДС съгласно чл. 45 от ЗДДС. 
3. Утвърждава тръжни условия както следва:
3.1. До участие в търга се допускат физически и юридически лица нямащи просрочени парични задължения към Община Елена, данъчните и осигурителните органи.
3.2. Депозитът за участие е в размер на 10 % от началната тръжна цена.
4. Утвърждава тръжна документация, както следва:
- Заявление за участие в търга;
- проекто договор;
- тръжни условия;
- декларация за оглед на обекта;
- декларация за липса на просрочени парични задължения към Община Елена;
- АОС на имота – копие;
5. Търгът да се проведе от комисия в състав;
Председател:Йордан Кирчев – зам. кмет;
Членове: 
1. Веселка Коева – юрист;
2. Петя Добрева – н-к сектор “УСКП”;
3. Димка Петрова – гл. счетоводител;
4. Милко Моллов - общински съветник;
5. Йордан Йорданов – общински съветник;
Резервни членове:
1. Йордан Цветанов – юрист;
2. Силвия Мирянова – ст. счетоводител;
3. Георги Аргиров - общински съветник;
Възлага на Кмета на общината провеждането на търга за продажба на горепосоченият имот и го упълномощава да сключи договора за продажба със спечелилия участник.

